《上南都权府提刑孙大监二首 其二》
宋代·华镇

抠衣平昔登门下，曾许横经近绛纱。江上一言冰玉远，天涯长叹水云赊。

不才漫忝朱为绂，承学终惭发已华。今日姓名犹见齿，尚因提奖得灵槎。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。